钦定古今图书集成/历象汇编/庶征典/第078卷 > 金
## 钦定古今图书集成/历象汇编/庶征典/第078卷 > 金

### 太宗天会二年霖雨

按《金史太宗本纪》不载。　按《五行志》：“二年，曷懒移鹿
古水霖雨害稼。”

### 世宗大定二十七年大雨

按《金史世宗本纪》。不载　按《五行志》。二十七年七月。
“大雨，滹沱芦沟水溢，河决白沟。”

### 章宗明昌元年淫雨

按《金史章宗本纪》。不载。　按《五行志》。“明昌元年七月。
淫雨伤稼。”

明昌三年，久雨。

按《金史章宗本纪》：“明昌三年六月甲寅，以久雨，有司
祈晴。”

明昌四年，霖雨。

按《金史章宗本纪》不载。　按《五行志》：“四年五月，霖雨，
命有司祈晴。”

### 承安四年久雨

按《金史章宗本纪》：“承安四年七月丙辰，以久雨，令大
兴府祈晴。”

承安五年，久雨。

按《金史章宗本纪》：“五年六月乙巳，遣有司祈晴，望祭
岳渎。七月乙卯朔，以晴，遣官望祭岳镇海渎。”

### 卫绍王大安二年久雨

按《金史卫绍王本纪》不载。　按《五行志》：“大安二年四
月，山东、河北大旱，六月，雨复不止，民间斗米至千馀
钱。”

### 宣宗兴定元年秋霖雨

按《金史宣宗本纪》：兴定元年十月“丁未，以霖雨，诏宽
农民输税之限。”

### 哀宗天兴二年霖雨

按《金史哀宗本纪》。不载　按《五行志》，天兴二年六月，
“上迁蔡，自发归德，连日暴雨，平地水数尺，军士漂没。
及蔡始晴。”

### 正大二年雨伤麦

按《金史哀宗本纪》：“正大二年夏四月丁酉，宿郑州雨
伤麦。”